แค่แซวเล่น
นานๆ ทีจะเห็น &#8220;ดร.ก้อ&#8221; วิรไท สันติประภพ หนึ่งในซูเปอร์บอร์ด ซึ่งเป็นศิษย์เก่ามหาวิทยาลัยธรรมศาสตร์ จะออกงานร่วมเสวนากับคณะเศรษฐศาสตร์ มหาวิทยาลัยธรรมศาสตร์บ้าง งานนี้ ดร.ก้อ ที่กำลังถูกจับตาว่าจะเข้ามานั่งเก้าอี้ผู้ว่าการแบงก์ชาติคนใหม่ เลยเนื้อหอมเป็นพิเศษ ถูกแฟนคลับทั้งอาจารย์ นักศึกษาขอเซลฟี่ด้วย รวมถึงคณะสื่อมวลชนล้อมหน้าล้อมหลัง ถามไถ่ถึงความพร้อมที่จะเข้ารับบทบาทใหม่ในแบงก์ชาติทันทีที่ลงจากเวที
2 ก.ค. 2558

นานๆ ทีจะเห็น “ดร.ก้อ” วิรไท สันติประภพ หนึ่งในซูเปอร์บอร์ด ซึ่งเป็นศิษย์เก่ามหาวิทยาลัยธรรมศาสตร์ จะออกงานร่วมเสวนากับคณะเศรษฐศาสตร์ มหาวิทยาลัยธรรมศาสตร์บ้าง งานนี้ ดร.ก้อ ที่กำลังถูกจับตาว่าจะเข้ามานั่งเก้าอี้ผู้ว่าการแบงก์ชาติคนใหม่ เลยเนื้อหอมเป็นพิเศษ ถูกแฟนคลับทั้งอาจารย์ นักศึกษาขอเซลฟี่ด้วย รวมถึงคณะสื่อมวลชนล้อมหน้าล้อมหลัง ถามไถ่ถึงความพร้อมที่จะเข้ารับบทบาทใหม่ในแบงก์ชาติทันทีที่ลงจากเวที
แต่คำถามคำชมคำแซวไหนก็ไม่เด็ดเท่า “พี่เตา” บรรยง พงษ์พานิช ที่ร่วมเสวนาบนเวทีเดียวกัน กระเซ้าต่อหน้านักข่าวว่า “มีอะไรก็รีบๆ ถามซะ เพราะวันนี้ยังเป็นอิสระ อีกไม่กี่วันจะตอบไม่ได้แล้ว”
ทำเอา ดร.ก้อ ถึงกับต้องรีบปฏิเสธว่ายังไม่รู้และรีบเดินออกไป ด้วยเกรงว่าจะโดนแซวแรงกว่านี้ ส่วนพี่เตาก็ชักจะกลัวนักข่าวเข้าใจผิดคิดว่าเป็นอินไซด์ ต้องรีบหันมาบอกว่า ผมแซวเล่นไปเรื่อยนะ
แต่ไม่รู้ว่างานนี้รีบแซวเพราะกลัวจะแหย่เล่นต่อหน้าสื่อไม่ได้หลังจากนี้รึเปล่า ก็ไม่รู้สินะ